Gedung ing Taman Ueno dipunrancang déning arsitèk Josiah Conder. Lokasinipun ing bekas papan kediaman biksu Kan'ei-ji. Sasampunipun taun 1881, gedung kalih lante saking bata mau dipundadosaken papan Pameran Promosi Industri Dalam Negeri II. Nalika wulan Maret taun candhakipun, gedung ing Taman Ueno resmi dipundadosaken gedung utama musiyum. Gedung musiyum seni ingkang dipunyasa sekawan taun saderengipun saperlu Pameran Promosi Industri Dalam Negeri I dipundadosaken gedung ingkang angka kalih. Nanging kekalih gedung mau risak nalika lindhu besar Kanto 1923.